En affære

En affære er en norsk erotisk drama/thriller-film fra 2018, regissert og skrevet av Henrik Martin Dahlsbakken. Filmen hadde premiere under Bergen internasjonale filmfestival 3. oktober 2018, og kinopremière i hele Norge 5. oktober 2018. Filmen følger Anita (Andrea Bræin Hovig) som begynner å jobbe som gymlærer på en videregående skole hvor hun treffer eleven Markus (Tarjei Sandvik Moe) som hun innleder et forhold til.

Filmen vant publikumsprisen under Bergen internasjonale filmfestival. Den var nominert til Kanonprisen 2018 i klassen beste kvinnelige hovedrolle (Bræin Hovig) og Amandaprisen 2019 i klassene beste kvinnelige birolle (Anneke von der Lippe) og Folkets Amanda.

Handling 
Anita er en 42 år gammel, gift lærer som har fått en ny stilling ved en videregående skole. Hun møter snart den 16 år gamle studenten Markus, som gjør klare fremskritt ovenfor henne. Etter hvert oppstår det en affære mellom dem.

Men dette går snart over, når Markus veldig raskt får en jevnaldrende kjæreste. Men Anita klarer aldri å gi slipp på ham. Hun påstår derfor at hun er gravid, i håp om å beholde Markus for seg selv. Markus gir imidlertid ikke opp under for dette presset, og går offentlig ut med historien. Som et resultat mister Anita både jobben sin som lærer, ektemannen sin, og det sosiale ryktet sitt.

Rolleliste 
 Andrea Bræin Hovig – Anita
 Tarjei Sandvik Moe – Markus
 Carsten Bjørnlund – Hasse
 Anneke von der Lippe – Unni
 Lea Meyer – Mina
 Mattis Herman Nyquist – Frode

Referanser

Eksterne lenker 
 

Norske dramafilmer
Filmer fra 2018
Norske filmer fra 2010-årene